JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned tänased teemad -
Peaminister Netanyahu istub süüdistatu pinki
Kolmandad valimised on Iisraelis tõenäolisim lahendus
Pärsia lahe kandist tõuseb sõjaoht
Iisraeli peaprokurör Avi Mandelblit teatas nädala eest,
et esitab peaminister Netanyahule süüdistuse kolmes eri juhtumis.
Need on seotud altkäemaksu, pettuse ja usalduse kuritarvitamisega,
kuid sisu täpsemalt ei analüüsitud.
Samad teemad tõstatas riigiprokurör juba veebruaris,
vahetult enne kevadisi valimisi.
Netanyahu eitab süüdistusi ja väidab, et need on poliitiline nõiajaht,
millega teda püütakse peaministrikohalt eemaldada.
Tema abide sõnul näitab juba prokuröri teadete ajastus,
et selle taga on poliitilised tahud.
Võimalik, et ta peab siiski loobuma mitmetest teistest ministripostidest,
sest mõnede juristide sõnul
peab süüdistuse saanud minister kohe ametist loobuma.
See ei puuduta aga peaministrit, kes kommenteeris oma positsiooni:
"Ma ei kavatse lahkuda peaministri kohalt enne,
kui riigi Ülemkohus teeb seda puudutava otsuse.
Ma ei lase valel võita."
Sama kinnitas ka Mandelblit, tõdedes,
et Iisraeli seadusandlus ei takista kohtuprotsessi ootaval peaministril
järgmise valitsuse moodustamiseni ametis jätkata.
Kuigi on esitatud süüdistus,
pole Benjamin Netanyahut veel üheski asjas süüdi mõistetud.
Kuna Sinivalge bloki juht Benny Gantz
ei suutnud riigile toimivat valitsust moodustada,
andis president Knessetile ülesande otsida selleks sobiv kandidaat.
Parlamendil on selleks aega 11. detsembrini.
Kui see ebaõnnestub, läheb parlament automaatselt laiali
ja ees ootavad uued valimised.
Seniks jääb peaministriportfell Netanyahu kätte.
Valimised toimuvad märtsis, tõenäoliselt 17. kuupäeval,
kuigi graafiku järgi tuleks need pidada juba 10. märtsil,
kuid siis on puurimipüha,
nii et valimised lükkuvad nädala võrra edasi.
Sinivalge blokk aga niisama lihtsalt ei loovuta.
Bloki juht Gantz tegi kompromissettepaneku,
millega saaks uusi valimisi vältida.
Tema sõnul võiks Likud valitsusega ühineda
koos kõigi oma taustagruppidega, kuid ilma Netanyahuta,
kes võiks esmalt lahendada oma kohtuvaidlused
ja kui ta neist vabaneb, peaministriks saada.
Seni või järgmised kaks aastat oleks ametis Benny Gantz.
Netanyahu eelmainitud avalduse järgi ei tule see kõne allagi,
sest "ta ei saa lubada,
et riiki moodustatakse valitsus võimupöörde tulemusel,"
nagu tema seda väljendas.
Veidi üle poole rahvast tahaks, et Netanyahu astuks kõrvale,
nüüd kus tema vastu on süüdistus esitatud,
kuid nii Likud kui usu- ja paremparteid
toetavad endiselt tingimusteta Netanyahut.
Teistel teemadel -
Peaminister Netanyahu ja uus kaitseminister Naftali Bennett
arutasid riigi kõrgema armeeladvikuga
Iraani jätkuvaid katseid õhutada oma liitlasi sõtta Iisraeli vastu.
Iraan püüab ära kasutada Iisraeli keerukat sisepoliitilist seisu
ja sundida Süüriat, Jeemenit ja Iraaki juudiriigi vastu sõda alustama.
Iraani Revolutsioonikaart on ehitand juba mitmeid baase Lõuna-Iraaki
ja varustanud neid Iisraeli ulatuvate tiibrakettidega.
Jeemenist raketid Iisraelini ei ulatu,
kuid sealt võidakse saata raketilaevu Siinai lõunaserva lähedale,
kust raketid Iisraeli jõuaksid.
"Me ei luba Iraanil rajada Süüriasse raketi- või muid baase.
Kui Iraan seda üritab, kohtub ta Iisraeli jõulise ja tõhusa armeega,
kes on peatanud tema tegevuse ka seni ja teeb seda ka edaspidi,"
kinnitas kaitseminister Bennett.
USA on alustanud armeebaaside ehitust Süüria piiri lähedal Iraagiga.
Üheks nende peamiseks sihiks
on takistada Revolutsioonikaarti tegevust Iraagis
ja teiseks tõhustada USA armee kohalolu Kirde-Süürias.
USA asepresident Mike Pence,
kes jätkab president Trumpi sõnul samas rollis ka tulevastel valimistel,
tegi piirkonda üllatusvisiidi,
mille käigus ta tugevdas ka USA suhteid kurdidega
ja kinnitas Iraagi liitlastele,
et USA püüab peatada Venemaa võimu laienemist regioonis.
USA armee teeb neis asjus koostööd Iisraeli armeega,
sest mõlemal riigil on seoses Iraani Revolutsioonikaarti tegevusega
samad sihid.
Asepresident Pence'i saatsid visiidil USA armee tippjuhid,
kes kohtusid oma Iisraeli kolleegidega ja kinnitasid ühiselt pühendumust
seista vastu Iraani destabiliseerivale tegevusele.
Nii USA kui Iisraeli kõrgete luureallikate arvates
püüab Iraan teha lähiajal Iisraeli vastu mingi suure sõjalise rünnaku
ja sellega seoses tõhustatakse nüüd vastutegevust.
Iraani Revolutsioonikaarti ülem kindral Hossein Salami
ähvardaski eelmisel esmaspäeval hävitada nii Saudi Araabia, Iisraeli
kui ka Ühendriigid.
Tema reaktsioon johtus meie eelmisest teemast
seoses USA-Iisraeli koostööga rajada sõjalisi eelposte
Kirde-Süüriasse ning ka Iraagi kurdi aladele.
Kindral Salami sõnul satuvad hävitusrünnaku alla
ka piirkonnas viibivad Suurbritannia sõja- ja kaubalaevad,
kui USA ja Iisrael ületavad Iraani "punased jooned".
Kus need jooned täpselt asuvad, kindral ei täpsustanud.
Tema sõnavõttu suhtuti väga tõsiselt nii Iisraelis kui Saudi-Araabias,
sest Iraani tõsised sisepoliitilised rahutused on ajanud valitsuse seisu,
kus tuleb näidata, et suudetakse veel roolis püsida.
Ka USA on Iraani ähvardusi tõsiselt võtnud,
sest president Trumpi sanktsioonid on juba nii valusaks muutunud,
et Iraani valitsuse julgeolekujõud
tapsid sadu valitsuse tegevuse vastu meelt avaldanud inimesi.
Seepärast saatis Pentagon Pärsia lahele
taas lennukikandja Abraham Lincoln,
mida saadab tosinkonnast muust sõjalaevast koosnev löögirühm.
Need on juba positsioonil Iraani territoriaalvete piiridel.
Liibanonis tegutsev ja Iraani käsutatav terrorirühmitus Hezbollah on teatanud,
et suudab Iisraeli põlvili suruda,
kui hävitab energiatootmise riigi mandrilaval.
Septembri keskel tegi Iraan sarnase
energiatootmise katkestamiseks mõeldud rünnaku Saudi Araabiasse.
Sellest julgustatuna on Iraan saatnud Hezbollah'le Vene täppisrakette,
millega võidakse ähvardada
Iisraeli gaasiväljadel asuvaid puurtorne.
Jutt käib Vene päritolu maa-meri tüüpi raketist P-800 Oniks,
mida tuntakse nime all Yakhont.
Luureallikate hinnangul on Venemaa saatnud neid Iraanile,
kust neid on toimetatud Süüria kaudu Liibanoni Hezbollah'le.
Pärsia lahel ähvardav sõjaline konflikt
võib seega kiirguda Iisraeli suunas ka Liibanonist.
Iisrael ongi tõhustanud oma mandrilava puurtornide kaitset
nii raketitõrje kui sõjalaevadega.
Sellised olid tänased uudised!
Palvetage rahu Jeruusalemmale, Iisraelile ja kogu Lähis-Idale!
Toimetus soovib vaatajaile ka õnnistatud advendiaega!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee